नेपालको पहिला ब्याटिङ, ऐरीलाई आराम
नेपालले मंगलबार आयरल्यान्ड उल्भस (ए) सँगको दोस्रो तथा अन्तिम ट्वान्टी-२० क्रिकेटमा पहिला ब्याटिङ गर्ने भएको छ । नेपालका कप्तान रोहित पौडेलले त्रिवि क्रिकेट मैदान कीर्तिपुरमा टस जितेपछि आयरल्यान्ड ‘ए’ लाई बलिङमा बोलाएका हुन् ।
काठमाडौँ — नेपालले मंगलबार आयरल्यान्ड उल्भस (ए) सँगको दोस्रो तथा अन्तिम ट्वान्टी-२० क्रिकेटमा पहिला ब्याटिङ गर्ने भएको छ । नेपालका कप्तान रोहित पौडेलले त्रिवि क्रिकेट मैदान कीर्तिपुरमा टस जितेपछि आयरल्यान्ड ‘ए’ लाई बलिङमा बोलाएका हुन् ।नेपाल सोमबार पहिलो खेल ६ विकेटले जितेर शृंखलामा अगाडि रहेको छ । नेपालले पहिलो खेल खेलेको टोलीबाट दीपेन्द्रसिंह ऐरी र ललित राजवंशीलाई खेलाएको छैन । उनीहर"को स्थानमा अनिल साह र विवेक यादवलाई खेलाएको छ । दीपेन्द्रले पहिलो खेलमा अविजित २० रन बनाएका थिए भने लतिलले २ विकेट लिएका थिए ।आयरल्यान्डसँगको यस खेलपछि नेपाल बिहीबार भारतको भापीमा हुने गुजरात र बडौदाको टोली सम्मिलित त्रिकोणात्मक शृंखला खेल्न लाग्ने छ । नेपालले अर्को महिना ओमानमा एसिया कप ट्वान्टी-२० छनोट तथा जुनमा अमेरिका र वेस्ट इन्डिजमा ट्वान्टी-२० विश्वकपमा प्रतिस्पर्धा गर्दैछ । 